Likumprojekts

**Grozījums Ūdens apsaimniekošanas likumā**

Izdarīt Ūdens apsaimniekošanas likumā (Latvijas Republikas Saeimas un Ministru kabineta Ziņotājs, 2002., 20.nr.; Latvijas Vēstnesis, 2002., 140., 2002., 187.nr.; 2004., 69.nr.; 2005., 25.nr.; 2007., 93.nr.; 2009., 73.nr.; 2010., 59.nr.; 2010., 166.nr.; 2010., 206.nr; 2011., 46.nr.; 2012., 195.nr., 2013., 232.nr., 2016., 241.nr.) šādu grozījumu:

Papildināt 9. pantu ar septīto daļu, izsakot šādā redakcijā:

(7) Vides aizsardzības un reģionālās attīstības ministrs apstiprina sākotnējo plūdu riska novērtējumu un tā atjaunoto versiju, un iespējamo plūdu postījumu vietu kartes un plūdu riska kartes un to atjaunotās versijas. Sākotnējo plūdu riska novērtējumu Vides aizsardzības un reģionālās attīstības ministrija un centrs publicē savā mājaslapā internetā. Iespējamo plūdu postījumu vietu kartēm un plūdu riska kartēm centrs nodrošina publisku pieejamību.

Vides aizsardzības un

reģionālās attīstības ministrs K. Gerhards